OPĆINA VIŠNJAN, Trg slobode 1, Višnjan, OIB: 14361625563, zastupana po općinskom načelniku Angelu Mattichu, kao davatelj financijske potpore (u nastavku teksta: Općina Višnjan) 

i

UDRUGA ___________________, ____________________, ______________________, OIB: ____________________, RNO: ________________, zastupana po _________________, kao korisnik financijske potpore (u nastavku teksta: korisnik), 

sklopili su dana ______________________ 2020. godine sljedeći: 
U G O V O R

O FINANCIJSKOJ POTPORI PROJEKTU/PROGRAMU IZ 

PRORAČUNA OPĆINE VIŠNJAN ZA 2020. GODINU
Članak 1.
Stranke suglasno utvrđuju da je Općina Višnjan, dana 03.08.2020. godine objavila II. Javni poziv za financiranje programa, projekata i javnih potreba sredstvima proračuna Općine Višnjan za 2020. godinu. Rok za dostavu prijava je bio do 03.09.2020. godine a korisnik se pozivu odazvao u svojstvu prijavitelja.

Povjerenstvo Općine Višnjan za ocjenjivanje zaprimljenih prijava na predmetni Javni poziv predložilo je Općini Višnjan da korisniku dodijeli financijska sredstva za 2020. godinu, nakon čega je proveden postupak pregovaranja između Općine Višnjan i korisnika, kojim su utvrđene aktivnosti koje će korisnik provesti u okviru programa/projekta ______________________ te ukupna vrijednost prijavljenih aktivnosti korisnika, koja iznosi ____________ kuna. 

Po provedenoj natječajnoj proceduri, Općinski načelnik Općine Višnjan donio je Odluku o dodjeli financijskih sredstava kojom je korisniku za projekt/program _____________________ u 2020. godini dodijelio ukupan iznos od ______________ kuna.
Razdoblje trajanja financijske potpore je do 31. prosinca 2020. godine, a produženje trajanja financijske potpore nije moguće u okviru ovog Ugovora. 
Članak 2.
Sredstva iz prethodnog članka osigurana su proračunom Općine Višnjan za 2020. godinu, na razdjelu 002 Jedinstveni upravni odjel, u programu ________________, pod aktivnošću __________, na poziciji plana R______, konto________________. 
Članak 3.
Sredstva iz prethodnog članka mogu se koristiti isključivo za svrhe definirane opisnim obrascem i obrascem proračuna.

Sredstva iz prethodnog članka isplatit će se na IBAN korisnika, broj: HR________________, otvoren u __________ banci, prema realizaciji prihoda Proračuna, uz mogućnost drukčije dinamike isplate koju na temelju pisanog zahtjeva može odobriti Općinski načelnik.

Isplate korisniku će se vršiti na temelju podnesenog pisanog zahtjeva od strane korisnika. 

Članak 4.
Radi kontrole namjenskog korištenja sredstava korisnik se obvezuje da će Općini Višnjan dostaviti Izvještaj o provedbi aktivnosti i utrošku sredstava koji treba sadržavati: 

a) opisni izvještaj „OPI“ (i dostavlja ga u tiskanom obliku poštom), 

b) financijski izvještaj „FINI“ (i dostavlja ga u tiskanom obliku poštom),

c) dokumentaciju i priloge na zahtjev davatelja financijske potpore:

· Godišnji financijski izviještaj, 

· priloge vezane uz provedbu aktivnosti i dokaze o provedbi aktivnosti (potpisne liste, evaluacijske listiće, fotografije s događanja, primjerke publikacija i dr.), 

· za bezgotovinska plaćanja: preslike računa (R1 ili R2) koji glase na korisnika te pripadajuće bankovne izvode, 

· za gotovinska plaćanja: preslike računa (R1 ili R2) koji glase na korisnika, preslike isplatnica iz blagajne i blagajničkog izvješća, 

· ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara) i sl.

Izvješća iz prethodnog stavka dostavljaju se najkasnije do 28. veljače 2020. godine, na propisanim obrascima „OPI“ te „FINI“ kojim se obuhvaćaju svi troškovi korisnika za predmetno razdoblje, neovisno o izvoru prihoda.
Članak 5.
Općina Višnjan pridržava pravo kontinuiranog praćenja i vrednovanja izvršenja te preispitivanje financija i troškova u bilo koje vrijeme trajanja financiranja te u razdoblju od 3 godine od dana završetka trajanja financijske potpore. 

Općina Višnjan može provesti neposrednu kontrolu iz prethodnog stavka ovog ugovora u vlastitim prostorijama ili kroz terenski posjet prostorijama korisnika, a o namjeri izvršenja neposredne kontrole dužna je prethodno obavijestiti korisnika, barem sedam(7) dana prije planiranog izvršenja kontrole. 
Članak 6.
Korisnik potpisom ovog Ugovora ovlašćuje Općinu Višnjan da u svrhe nadzora namjenskog korištenja sredstava iz čl. 1. Ugovora može neposredno kontaktirati sve pravne i fizičke osobe kojima je prema priloženoj dokumentaciji korisnik isplatio novčana sredstva koja je dobio od davatelja za financiranje aktivnosti. 
Članak 7.
Korisnik se obvezuje pravodobno pismenim putem obavijestiti Općinu Višnjan o manjim i većim izmjenama ugovora.

Manje izmjene ugovora ne zahtijevaju izradu Dodatka ugovoru, a mogu biti: 

· izmjene proračuna između proračunskih poglavlja manje od 15%,

· promjena bankovnog računa korisnika,

· promjena adrese ili drugih kontakata korisnika,

· male promjene aktivnosti koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

Veće izmjene ugovora su: 

· izmjene proračuna između proračunskih poglavlja veće od 15%,

· dodatak novih aktivnosti,

· promjena aktivnosti koja značajno utječe na opseg i ciljeve.

Veće izmjene ugovora zahtijevaju izradu Dodatka ugovoru i njegovo potpisivanje od strane oba potpisnika. Kod svake obavijesti od strane korisnika Općina Višnjan će odlučiti radi li se o manjoj ili većoj izmjeni i sukladno tome je li potrebno izraditi Dodatak ugovoru. Zahtjev za većim izmjenama ugovora korisnik dostavlja davatelju u pisanom obliku s obrazloženjem i popratnom dokumentacijom kojom se opravdava taj zahtjev. 

Izmjene ugovornih obveza korisnik može zatražiti najkasnije 30 dana prije isteka razdoblja trajanja financijske potpore. Svaka izmjena ugovornih obveza treba biti zatražena i odobrena u pisanom obliku. 

Dodatak ugovoru ne može imati za cilj ili posljedicu unošenje promjena u ugovor koje bi dovele u pitanje odluku o dodjeli financijskih sredstava ili bile u suprotnosti s ravnopravnim odnosom prema drugim podnositeljima zahtjeva. Najviši iznos financijskih sredstava naveden u ugovoru ne može se povećavati. 

Jedinstveni upravni odjel Općine Višnjan ima pravo ne odobriti prenamjenu dijela sredstava ako se time bitno mijenja sadržaj i priroda prijavljenih i odobrenih aktivnosti ili ako zahtjev nema utemeljenje u objektivnim razlozima za prenamjenu. 

Odluku o odobrenju ili neodobrenju izmjena davatelj mora donijeti u roku od 5 radnih dana od dostave obavijesti od strane korisnika. 
Članak 8.
Ako Općina Višnjan utvrdi da: 

· je korisnik nenamjenski koristio sredstva, 

· korisnik nije izvršio aktivnosti u ugovorenom roku, 

· korisnik nije podnio odgovarajuće izvješće u roku i sa sadržajem određenim ovim ugovorom, 

· korisnik ne omogućava Općini Višnjan nadzor nad namjenskim korištenjem sredstava financijske potpore ovog ugovora, 

· korisnik ne poštuje odredbe Ugovora o vidljivosti programa, 

obustavit će daljnju isplatu, a korisnik će biti dužan vratiti primljena nenamjenski utrošena ili neutrošena sredstva uz obračunate zakonske zatezne kamate.

Nenamjenskim korištenjem smatrat će se svako odstupanje od iznosa pojedinih stavki iz proračuna programa. 

Ako Općina Višnjan utvrdi da korisnik nije ispunio ugovorne obveze, osim konzumiranja prava na povrat više uplaćenih sredstava u Proračun Općine Višnjan, uskratit će mu pravo na financijsku potporu u naredne dvije godine. 
Članak 9.
Ako Općina Višnjan iz rezultata utvrđenih terenskom kontrolom provedbe aktivnosti utvrdi da je visina stvarno utrošenih sredstava 20% niža od iznosa isplaćene financijske potpore, obustavit će isplatu sredstava dok korisnik ne utroši ranije isplaćena sredstva. 

Ako Jedinstveni upravni odjel Općine Višnjan utvrdi da korisnik uz Izvješće nije dostavio uredno ispunjeni obrazac, odnosno ukoliko nedostaju potrebni prilozi iz kojih se može utvrditi pravovaljani utrošak sredstava financijske potpore, pisanim će putem obavijestiti istoga o uočenim nedostacima te ga pozvati na dostavu istih u roku od 8 dana od dana primitka obavijesti. Ukoliko korisnik u danom roku ne otkloni nedostatke, trošak će se smatrati neprihvatljivim, a Općina Višnjan će zatražiti povrat više uplaćenog iznosa financijske potpore. 

Ako Općina Višnjan iz bilo kojeg razloga predviđenog ovim Ugovorom kao i bilo kojeg drugog opravdanog razloga zatraži povrat sredstava, korisnik ih je obvezan uplatiti na IBAN Općine Višnjan broj: HR2423800061849700007, poziv na broj HR68, 7781 – OIB udruge, bez odgode, a najkasnije u roku 15 dana od dana kad je zatražen povrat sredstava.
Članak 10.
Korisnik aktivnosti provodi na vlastitu odgovornost i u skladu s opisnim obrascem i obrascem proračunom, koji su sastavni dio ugovora. 

Članak 11.
Općina Višnjan ne snosi odgovornost, neposredno ili posredno, za štete proizašle iz bilo koje aktivnosti korisnika u provedbi ugovorenog programa ili projekta.
Članak 12.
Korisnik se obvezuje u svim obavijestima koje se tiču aktivnosti koju financijski podupire Općina Višnjan, uključujući i one iznijete na konferencijama ili seminarima, navesti da provedbu aktivnosti financijski podupire Općina Višnjan te se obvezuje na svim tiskanim, video i drugim materijalima vezanim uz program istaknuti logotip i naziv Općine Višnjan kao institucije koja podupire njihov rad te istaknuti sljedeću rečenicu: „Provedbu aktivnosti sufinancira Općina Višnjan“ .

Sve publikacije udruge, u bilo kojem obliku i preko bilo kojeg medija, uključujući internet moraju sadržavati sljedeću izjavu: „Ovaj je dokument izrađen uz financijsku potporu Općine Višnjan. Sadržaj ovoga dokumenta u isključivoj je odgovornosti (naziv udruge) i ni pod kojim se uvjetima ne može smatrati kao odraz stajališta Općine Višnjan“. 
Općina Višnjan obvezuje korisnika da sadržaj publikacija, letaka, plakata i drugih promidžbenih materijala dostavi na prethodno odobrenje, a ukoliko korisnik to ne učini, isto će se tretirati kao neprihvatljivi trošak. 

Korisnik je suglasan da Općina Višnjan objavi njegov naziv i adresu, svrhu financijskih sredstava, najviši iznos sredstava i stopu financiranja prihvatljivih troškova programa ili projekta sukladno ugovoru te da koristi i objavljuje dostavljene mu fotografije, video i audio zapise povezane s provedbom aktivnosti za koje Općina Višnjan daje potporu, u cilju promocije financijskih potpora i ilustracije razvoja civilnoga društva u Općini Višnjan.
Članak 13.
Stranke suglasno utvrđuju da doprinos rada volontera može biti priznat kao oblik sufinanciranja. Vrijednost volonterskog rada određuje se u iznosu koji se dobiva dijeljenjem iznosa prosječne mjesečne neto plaće s prosječnim brojem radnih sati u mjesecu. Za potrebe izvještavanja o pokazateljima provedbe aktivnosti, korisnik će izvještavati samo u okvirima u ovom stavku navedene vrijednosti volonterskog sata.

Članak 14.
Stranke potpisnice suglasne su da će zajedno stvarati uvjete za razvoj civilnog društva u Višnjanu te povećanje društvenih vrijednosti zajednice u kojoj djeluju. S tom svrhom, korisnik će se aktivno uključiti u aktivnosti Općine Višnjan ili njenih  ustanova, a sve prema dogovoru s Jedinstvenim upravnim odjelom Općine Višnjan.
Članak 15.
Potpisom ovog ugovora korisnik se obvezuje da kao korisnik bespovratnih sredstava iz javnih izvora od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za cijelo vrijeme trajanja ovog Ugovora.  
Članak 16.
Za svaki oblik komunikacije (dostavu obavijesti o izmjenama i dopunama ugovora te dostavu izvještaja) koji je povezan s ovim ugovorom potrebno je navesti KLASU ugovora i naziv programa te ga poslati na sljedeće adrese: 

· za Općinu Višnjan: Općina Višnjan, Jedinstveni upravni odjel, Trg slobode 1, Višnjan ili e-mail opcina-visnjan@visnjan.hr,

· za korisnika: adresa sjedišta____________________________________ ili adresa elektronske pošte _________________________korisnika za korespondenciju.
Članak 17.
Stranke potpisnice preuzimaju obvezu čuvanja svih dokumenata, podataka ili drugih relevantnih materijala dostavljenih u provedbi aktivnosti najmanje sedam godina od odobrenja završnog izvješća od strane Općine Višnjan. 
Članak 18.
Mogući sporovi iz ovog Ugovora rješavat će se sporazumno, a ako to neće biti moguće, ugovara se nadležnost Općinskog suda u Puli, Stalna služba u Poreču.   
Članak 19.
Na elemente koji nisu uređeni ovim Ugovorom na odgovarajući se način primjenjuju odredbe Pravilnika o financiranju programa, projekata i javnih potreba sredstvima proračuna Općine Višnjan (Službeni glasnik Višnjan broj 05/15) i uvjeti propisani Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15). 

U slučaju proturječnosti između odredbi ovog Ugovora te odredbi iz drugih Priloga (opisnog obrasca i obrasca proračuna), primjenjuju se kao pravovaljane odredbe ovog Ugovora. 
Članak 20.
Ovaj je Ugovor sačinjen u četiri (4) istovjetna primjerka, po dva za svaku ugovornu stranku.
Članak 21.
Ugovorne stranke razumiju odredbe ovog Ugovora te ga u znak prihvaćanja vlastoručno potpisuju. 
KLASA: ___________________

URBROJ:__________________ 

Višnjan-Visignano, ______________ 2020. 

DAVATELJ FINANCIJSKE POTPORE:
KORISNIK FINANCIJSKE POTPORE:
             OPĆINA VIŠNJAN                     


               Općinski načelnik                                            Osoba ovlaštena za zastupanje


                Angelo Mattich  

___________________________________              __________________________________           
